title: «narx 
  bo’yicha yetakchilik» - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 195
  d) narxni davlat tomonidan boshqarish va nazorat qilishni ma’lum darajada
  saqlab qolish.
  Bozor munosabatlariga o’tayotgan har bir mamlakat, shu yo’llardan birini
  tanlashda ulardan har birining mavjud real shart-sharoitlarga qanchalik mos kelishi,
  aholi asosiy qismining moddiy ahvoliga qanday darajada ta’sir ko’rsatishi, isloh
  qilishning tanlab olingan yo’liga qanchalik darajada javob berishi va kutiladigan
  salbiy oqibatlarini hisobga olishi muhim ahamiyatga ega bo’ladi.
  Sobiq ittifoq mamlakatlari negizida vujudga kelgan bir qancha mustaqil davlatlar
  narxlarni erkinlashtirishning «esankiratuvchi» yo’lini tanlab oldi. Barcha turdagi
  xomashyo resurslari, iste’mol mollari hamda xizmatlar narxlari bir yo’la erkin qo’yib
  yuborilishi natijasida narxlar keskin oshdi. Bu aholi keng qatlamining birdaniga
  qashshoqlashuviga, ijtimoiy ahvolining keskinlashuviga olib keldi. Ishlab
  chiqarishning pasayishiga, milliy sanoat va qishloq xo’jaligining izdan chiqishiga
  sabab bo’ldi.
  O’zbekistonda iqtisodiyotni isloh qilishning o’ziga xos tamoyillari, mamlakatdagi
  vaziyat va aholining turmush darajasi hisobga olinib, narxlarni asta-sekinlik bilan va
  bosqichma-bosqich erkinlashtirish yo’li tanlab olindi. Shu yo’l bilan